b'\n_START_ARTICLE_\nCruachan\n_START_SECTION_\nBiografia\n_START_PARAGRAPH_\nKeith Fay perusti vuonna 1991 Tolkien-aiheisen black metal -yhtyeen nimelt\xc3\xa4 Minas Tirith. Samoihin aikoihin h\xc3\xa4n kuunteli folkmusiikkia ja Skycladin merkitt\xc3\xa4v\xc3\xa4 debyyttialbumi The Wayward Sons of Mother Earth sai h\xc3\xa4net siirtym\xc3\xa4\xc3\xa4n black metalista folk metalliin. Vuonna 1992 Keith Fay perusti Cruachanin ja seuraavana vuonna yhtye alkoi nauhoittaa ensimm\xc3\xa4ist\xc3\xa4 demoaan._NEWLINE_Vuonna 1995 yhtye julkaisi debyyttialbuminsa Tuatha Na Gael, joka k\xc3\xa4rsi huonosta tuotannosta. Albumi sai Century Media Recordsin kiinnostumaan yhtyeest\xc3\xa4, mutta sopimusneuvottelut ep\xc3\xa4onnistuivat. T\xc3\xa4m\xc3\xa4 johti yhtyeen hajoamiseen 1997._NEWLINE_Vuonna 1999 Cruachan her\xc3\xa4si uudelleen henkiin ja sai levytyssopimuksen Hammerheart Recordsin kanssa. He julkaisivat toisen albuminsa The Middle Kingdom vuonna 2000 ja uudelleenjulkaisivat debyyttins\xc3\xa4 vuonna 2001. Karen Gilliganista tuli t\xc3\xa4ysp\xc3\xa4iv\xc3\xa4inen j\xc3\xa4sen ja 2002 yhtye sai julkaistua Folk-Lore-albuminsa, joka ylsi Irlannin albumilistoille.'